Manifest – La Iogateca
Crec que tots ens mereixem una infància feliç.
Crec que estar i treballar amb nens i per als nens ens fa millors persones.
Per a mi el ioga és una manera d’entendre el món que ens fa la vida més fàcil i suportable; que ens ajuda a descobrir que la felicitat està en les petites coses del dia a dia.
Gaudeixo compartint el que sóc i el que tinc amb els altres; m’emociono quan algú s’emociona i m’enfado davant les injustícies i això m’ajuda a treballar des de l’amor i el respecte.
La Iogateca permet als pares i mares reconnectar amb la seva essència però sobretot amb la dels seus fills i filles i poder així acompanyar-los d’una forma harmònica en el seu procés de desenvolupament.
Ensenyo ioga als més petits des d’una vessant lúdica però també amb consciència, amb molta consciència, perquè no estic entretenint, estic educant.
Sé que els nens i nenes són bons per naturalesa, que tenen la tendresa, l’empatia i la tolerància que a molts adults ens falta, per això el meu propòsit és despertar tots aquests valors i procurar que no els perdin a mida que es van fent grans.
Valoro que els nens i nenes vinguin contents a classe i m’esforço per a mantenir aquest somriure durant tota la sessió.